Les bases de Barcelona en Comú avalen el pacte amb el PSC perquè Colau sigui batllessa
Les bases de Barcelona en Comú han avalat el pacte amb el PSC a la consulta que s'ha fet aquestes últimes hores. La decisió dóna via lliure perquè Ada Colau sigui reelegida demà batllessa de Barcelona amb el suport dels socialistes, que tornaran a entrar al govern dels comuns un any i mig després d'haver-ne estat expulsats pel suport al 155 i gràcies als tres vots que cedirà Manuel Valls. A la consulta, hi han participat 4.042 persones, el 40,42% dels inscrits. L'opció de pactar amb el PSC s'ha imposat amb el 71,4% del suport (2.887 vots), mentre que l'altra opció ha obtingut un 28,6% (1.155 vots). Colau s'ha mostrat 'orgullosa' del procés participatiu i ha insistit que els comuns volien un govern tripartit amb ERC i el PSC. 'Celebrem que hi hagi un aval claríssim a la proposta de la direcció', ha dit.
De qui rebrà suport Ada Colau per ser reelegida batllessa de Barcelona?
dels socialistes